《寿吴景年》
宋代·陈著

托迹红尘不染尘，径梅溪竹共精神。
字真正逼张居士，禅味曾参印上人。
声色素轻非为老，须眉虽皓却如新。
儿孙须得文章力，富贵丛中一寿椿。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。